Magnus, Dej gracia rex Suecie, Noruegie et Scanie, omnibus presens scriptum cernentibus salutem in Domino sempiternam. Noueritis, quod nos ecclesiam Aboensem cum omnibus bonis suis infrascriptis, que sunt Leuelax¹² in parrochia Pemarum,¹³ Corpala cum omnibus colonis sibi adiacentibus, Øfraby,¹⁴ Mutusa, Sudhenwaino,¹⁵ Yrias, Jærwenpera,¹⁶ Trulzhuuut¹⁷ **; jtem in Karelia Kusæs,¹⁸ Laiaranta,¹⁹ Saustala²⁰ in parrochia Ægrapæ,²¹ Lemu,²² vnam coloniam in Kisku²³ et vnam coloniam in Sawy²⁴ (ͻ: Sawu), quam Jacobus Diægn²⁵ ipsi ecclesie rite²⁶ donauit, sub nostram pacem et proteccionem suscipimus²⁷ specialem; dimittentes sibi bona sua premissa²⁸ vna²⁹ cum famulis in eisdem residentibus ab omnibus imposicionibus, exhibicionibus et aliis solucionum grauaminibus quibuscunque, consuetis et non consuetis, nobis et iurj nostro regio debitis, nulljs penitus exceptis,³⁰ quibuscunque nominibus censeantur, eciam si generale subsidium de toto regno requiri contingat, libera pariter et exempta. Vnde per graciam nostram districcius inhibemus, ne quis aduocatorum nostrorum, eorundem officialium seu quiuis alter, cuiuscunque condicionis, status aut eminencie existat, eandem ecclesiam in bonis suis premissis aut de ipsius familia aliquem contra hanc nostram graciam sibi indultam presumat³¹ quomodolibet impedire, prout indignacionem nostram et regiam vitare voluerit³² vlcionem. Datum (Abo)*** jn curia nostra Orabro³³ anno Dominj millesimo ccc xl octauo,³⁴ fferia sexta³⁵ proxima ante festum apostolorum Philippj et Jacobj.